**Arthur Espie Porritt** Bt, GCMG, GCVO, CBE, Wanganuin ja Hampsteadin ensimmäinen paroni (10. elokuuta 1900 Wanganui – 1. tammikuuta 1994 St. John's Wood), oli yleisurheilija, kirurgi ja Uuden-Seelannin ensimmäinen siellä syntynyt kenraalikuvernööri.

Porritt opiskeli Wanganui Collegiate Schoolissa ja Otagon yliopistossa. Hän voitti kansallisen tittelin sadan jaardin juoksussa vuonna 1923 ja pelasi myös rugbyä yliopistossa. Hän sai Rhodes-stipendin.

Vuoden 1924 kesäolympialaisissa Pariisissa Porritt sai sadan metrin juoksusta pronssia. Hänen edelleen nousivat hänen ystävänsä Harold Abrahams ja yhdysvaltalainen Jackson Scholtz. Hän kilpaili myös 200 metrin juoksussa. Porritt valittiin Amsterdamin olympialaisiin mutta loukkaantui eikä voinut juosta vaikkakin toimi joukkueen kapteenina. Hän oli lisäksi vuonna 1934 Uuden-Seelannin joukkueen johtajana Brittiläisen imperiumin kisoissa ja kesäolympialaisissa 1936 Berliinissä, jossa hän neuvoi Jack Lovelockia osallistumaan 1500 metrin juoksuun 5 000 metrin juoksun sijasta.

Porritt oli prikaatikenraali ja palveli toisessa maailmansodassa Britannian armeijan lääkintäjoukoissa.

Porritt pääsi Commonwealth Games Federationin puheenjohtajaksi ja oli Kansainvälisen olympiakomitean jäsen. Hän työskenteli lääkärinä St Mary's Hospitalissa Lontoossa ja palveli myös brittiläistä kuningasperhettä vuodesta 1935 alkaen. Hän oli sekä British Medical Associationin että Royal College of Surgeons of Englandin puheenjohtaja. Uuden-Seelannin kenraalikuvernöörinä hän toimi vuosina 1967–1972.

Porrittista tuli ritari vuonna 1950 ja baronetti vuonna 1963. Hän nousi vuonna 1973 pääriksi, ja hän sai Wanganuin ja Hampsteadin paronin arvon. Hän kuoli Lontoossa 93-vuotiaana. Ympäristöaktivisti Jonathon Porritt on hänen poikansa.

Porritt on kuulunut New Zealand Sports Hall of Fameen vuodesta 1990.

Lähteet
-------

1. 1 2 3 4 5  Arthur Porritt *Biography and Olympic Results*. Olympics at Sports-Reference.com.  Arkistoitu 7.11.2012. Viitattu 29.11.2010. (englanniksi)
2. 1 2  McKay, Brett & McKay, Kate: The Whole Man: 25 Men Who Cultivated Both Mind and Body *Articles*.  6.7.2010. Art of Manliness (AOM). Viitattu 29.11.2010. (englanniksi)
3. ↑  Arthur Porritt *Athletes*. The International Olympic Committee (IOC). Viitattu 1.9.2020. (englanniksi)
4. ↑  LE 200 MÈTRES PLAT *Jeux de la VIIIeme Olympiade Paris 1924 : Rapport Officiel du Comité Olympique Français*.  1925. Comité Olympique Français. Viitattu 5.9.2022. (ranskaksi)
5. ↑  Tom Watson Wins Bronze for New Zealand *Timeline*. NZHistory.net.nz. Viitattu 29.11.2010. (englanniksi)
6. ↑  Dame Patsy and Sir Jonathon Porritt with a tree planted by his father, Governor-General Sir Arthur Porritt Government House (NZ).  Arkistoitu 5.9.2022. Viitattu 5.9.2022. (englanniksi)
7. ↑  Arthur Porritt *Athletes*. New Zealand Olympic Committee.  Arkistoitu 11.2.2016. Viitattu 29.11.2020. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Deutsche Biographie
* UK Parliament
* Tilastopaja 🔒

 |
|  |
| Muut | 
* IdRef

 |

 |